ddrg/super_eurlex huggingface dataset:
Uredba Komisije (EGS) št. 2734/89

z dne 8. septembra 1989

o dejavnikih, ki jih je treba upoštevati pri določanju izdatkov na podlagi člena 37(2) Uredbe (EGS) št. 822/87, ki jih financira Jamstveni oddelek EKUJS

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3247/81 z dne 9. novembra 1981 o financiranju nekaterih intervencijskih ukrepov s strani Jamstvenega oddelka Evropskega kmetijskega usmerjevalnega in jamstvenega sklada, zlasti tistih, ki vključujejo odkup, skladiščenje in prodajo kmetijskih proizvodov s strani intervencijskih agencij [1], kakor je bila nazadnje spremenjena z Uredbo (EGS) št. 2277/89 [2], in zlasti člena 7b,

ker člen 37(2) Uredbe Sveta (EGS) št. 822/87 z dne 16. marca 1987 o skupni ureditvi trga za vino [3], kakor je bila nazadnje spremenjena z Uredbo (EGS) št. 1236/89 [4], določa, da nosi stroške ukrepov za prodajo proizvodov destilacije iz členov 35 in 36 navedene uredbe Jamstveni oddelek Evropskega kmetijskega usmerjevalnega in jamstvenega sklada; ker je treba določiti dejavnike, ki jih je treba upoštevati pri določitvi teh stroškov;

ker obstaja analogija med zadevnimi stroški in tistimi, ki izhajajo iz uporabe člena 40 Uredbe (EGS) št. 822/87, se lahko uporabijo ista pravila, namreč člena 3 in 4 Uredbe Sveta (EGS) št. 3247/81;

ker so ukrepi, predvideni s to uredbo, v skladu z mnenjem Odbora EKUJS,

SPREJELA NASLEDNJO UREDBO:

Člen 1

Stroški, nastali s prodajo proizvodov destilacije iz členov 35 in 36 Uredbe (EGS) št. 822/87, v drugih sektorjih, razen sektorja za alkohol in žgane pijače, ki jih prevzame Jamstveni oddelek EKUJS, so enaki odkupni ceni zadevnega alkohola z odbitkom:

a. prihodkov od prodaje alkohola;

b. protivrednosti količinskih izgub, ki presegajo zgornjo mejo odstopanja vrednosti;

c. protivrednosti manjkajočih količin, ki so posledica kraje ali drugih določljivih izgub;

d. protivrednosti količin, ki so se pokvarile zaradi neustreznih pogojev skladiščenja;

e. protivrednosti količin, izgubljenih v nesrečah;

f. varščin, zaseženih v skladu s pravili Skupnosti;

g. katerih koli drugih prihodkov.

Člen 2

Za določitev protivrednosti iz člena 1(b), (c), (d) in (e) velja člen 3(2) in člen 4 Uredbe (EGS) št. 3247/81.

Člen 3

Zgornja meja odstopanja vrednosti za izgubo količin proizvodov destilacije iz členov 35 in 36 Uredbe (EGS) št. 822/87, sprejetih v skladiščenje, je tista, ki je predvidena za proizvode destilacije iz člena 39 navedene uredbe.

Člen 4

Ta uredba začne veljati z dnem objave v Uradnem listu Evropskih skupnosti.

Ta uredba se uporablja od 1. oktobra 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. septembra 1989

Za Komisijo

Ray Mac Sharry

Član Komisije

[1] UL L 327, 14.11.1981, str. 1.

[2] UL L 218, 28.7.1989, str. 4.

[3] UL L 84, 27.3.1987, str. 1.

[4] UL L 128, 11.5.1989, str. 31.

--------------------------------------------------
Uredba Sveta (EGS) št. 790/89

z dne 20. marca 1989

o določitvi dodatne pavšalne pomoči za ustanovitev organizacij proizvajalcev in najvišjega zneska pomoči za izboljšanje kakovosti in trženja v sektorju oreškov in rožičev

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 789/89 [2], in zlasti členov 14b(4) in 14d(3) Uredbe,

ob upoštevanju predloga Komisije,

ker mora biti dodatna pavšalna pomoč za spodbujanje ustanavljanja organizacij proizvajalcev oreškov in/ali rožičev določena tako, da z upoštevanjem zelo nizkega odstotka pridelka, ki ga tržijo organizacije proizvajalcev, in majhnosti obstoječih organizacij zagotavlja resnično spodbudo;

ker je treba pri pomoči za izboljšanje kakovosti in trženja, predvideni v členu 14d Uredbe (EGS) št. 1035/72, najvišji znesek finančnih prispevkov držav članic in Skupnosti določiti na realni osnovi, ki upošteva glavni cilj, to je genetske in pridelovalne izboljšave, ter površino sadovnjakov, ki se lahko preusmeri vsako leto,

SPREJEL NASLEDNJO UREDBO:

Člen 1

Dodatna pavšalna pomoč za ustanovitev organizacij proizvajalcev oreškov in/ali rožičev, predvidena v členu 14b Uredbe (EGS) št. 1035/72, se določi na naslednji način:

- 60 ekujev/t za serijo do 1000 ton,

- 70 ekujev/t za serijo od 1000 do 2000 ton,

- 75 ekujev/t za serijo nad 2000 ton,

oreškov in/ali rožičev, ki so jih v prvem tržnem letu tržile organizacije proizvajalcev.

Člen 2

Najvišji znesek na hektar iz člena 14d(2) Uredbe (EGS) št. 1035/72 se določi na 300 ekujev za prvih pet let in 210 ekujev za naslednjih pet let.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. septembra 1989.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. marca 1989

Za Svet

Predsednik

C. Romero Herrera

[1] UL L 118, 20.5.1972, str. 91.

[2] UL L 85, 30.3.1989, str. 3.

--------------------------------------------------
Uredba Sveta (EGS) št. 787/89

z dne 20. marca 1989

o spremembi Uredbe (EGS) št. 1883/78 o splošnih pravilih za financiranje intervencij iz Evropskega kmetijskega usmerjevalnega in jamstvenega sklada, Jamstvenega oddelka

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1], kakor je bila nazadnje spremenjena z Uredbo (ES) št. 2048/88 [2], in zlasti člena 3(2) Uredbe,

ob upoštevanju predloga Komisije,

ker člen 6 Uredbe (EGS) št. 1883/78 [3], kakor je bila nazadnje spremenjena z Uredbo (EGS) št. 2050/88 [4], določa, da se materialne operacije v zvezi s skladiščenjem in po potrebi predelavo intervencijskih proizvodov financirajo s standardnimi zneski, ki so enotni na celotnem območju Skupnosti; ker morajo ista pravila veljati za stroške, ki se financirajo iz Jamstvenega oddelka EKUJS in ki izhajajo iz posebnih ukrepov, določenih s pravili Skupnosti, namenjenih zagotavljanju uporabe in/ali namena proizvodov, ki jih imajo za določene namene na zalogi intervencijske agencije,

SPREJEL NASLEDNJO UREDBO:

Člen 1

V členu 6 Uredbe (EGS) št. 1883/78 se doda naslednji pododstavek:

"Stroški, ki izhajajo iz posebnih ukrepov, sprejetih v okviru skupne ureditve trga, namenjenih zagotavljanju uporabe in/ali namena proizvodov, ki jih imajo za določene namene na zalogi intervencijske agencije, in stroški Jamstvenega oddelka EKUJS, se prav tako financirajo s standardnimi zneski, ki so enotni na celotnem območju Skupnosti. Standardni zneski se določijo po postopku iz prvega pododstavka."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se za izdatke, nastale od 1. januarja 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. marca 1989

Za Svet

Predsednik

C. Romero Herrera

[1] UL L 94, 28.4.1970, str. 13.

[2] UL L 185, 15.7.1988, str. 1.

[3] UL L 216, 5.8.1978, str. 1.

[4] UL L 185, 15.7.1988, str. 6.

--------------------------------------------------
Uredba Komisije (EGS) št. 231/89

z dne 30. januarja 1989

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1109/88 [2], in zlasti člena 6(7) Uredbe,

ker uvaja Uredba Komisije št. 3143/85 [3], kakor je bila nazadnje spremenjena z Uredbo (EGS) št. 3036/88 [4], sistem prodaje po znižanih cenah intervencijskega masla, namenjenega za neposredno porabo v obliki zgoščenega masla;

ker je glede na razmere na trgu in na zmanjšanje javnih zalog masla, treba znižati cene, po katerih intervencijske agencije po tej shemi prodajajo maslo; ker izkušnje kažejo, da je treba zmanjšati največjo neto vsebino pakiranj zgoščenega masla;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (EGS) št. 3143/85 se spremeni:

1. V členu 2(1):

- "240 ECU" se nadomesti z "225 ECU",

- "238 ECU" se nadomesti z "223 ECU",

in v členu 2(4):

- "300 ECU" se nadomesti z "285 ECU".

2. V členu 5(5) se "10 kilogramov" nadomesti s "3 kilograme".

Člen 2

Ta uredba začne veljati na dan objave v Uradnem listu Evropskih skupnosti.

V členu 1:

- se točka 1 uporablja od 1. februarja 1989, in

- se točka 2 uporablja za maslo, pakirano od 1. aprila 1989 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. januarja 1989

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 110, 29.4.1988, str. 27.

[3] UL L 298, 12.11.1985, str. 9.

[4] UL L 271, 1.10.1988, str. 93.

--------------------------------------------------
Uredba Komisije (EGS) št. 1586/89

z dne 7. junija 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, nazadnje spremenjene z Uredbo (EGS) št. 1495/89 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN, navedene v stolpcu 2, in sicer iz utemeljitev, navedenih v stolpcu 3;

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. junija 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 148, 1.6.1989, str. 1.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

1.Lesno oglje, impregnirano s težkim (voskastim) ogljikovodikom, pri čemer vsebnost ogljikovodika znaša približno 25 % celote masein2.Briketi izdelani iz lesnega oglja, aglomerirani z vezivom, ki vsebujejo natrijev nitrat To blago se uporablja kot gorivo za žar in je pripravljeno za prodajo v 2- in 10-kilogramskih vrečah | 36069090 | Uvrstitev opredeljujejo določbe splošnih pravil 1 in 6, opomba 2(a) k Poglavju 36 in besedilo tarifnih oznak KN 3606 in 36069090 Ti izdelki kot pripravljena trdna goriva ne morejo biti uvrščeni v tarifno oznako KN 4402 (glej pojasnjevalne opombe HS k oznaki 3606, del II (C)) |

--------------------------------------------------
UREDBA KOMISIJE (EGS) št. 1260/89

z dne 8. maja 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87[1] o tarifni in statistični nomenklaturi ter skupni carinski tarifi, nazadnje spremenjeni z Uredbo (EGS) št. 20/89[2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, opisano v stolpcu 1 preglednice, ki je priložena k tej uredbi, uvrstiti v ustrezne tarifne oznake KN, navedene v stolpcu 2, in sicer iz utemeljitev, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsedujoči,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. maja 1989

Za Komisijo

Christiane SCRIVENER

Članica Komisije

PRILOGA

Opis blaga Uvrstitev v tarifno oznako KN Utemeljitev

(1) (2) (3)

Izdelek, ki je podoben mehkemu belemu vosku, sestavljen iz mešanice alfa-olefinov, ki imajo verige s sodim številom ogljikovih atomov od 18 do 26 atomov, pri čemer verige z 20 in 22 ogljikovimi atomi predstavljajo več kot 80 mas. % skupne količine 2712 90 90 Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 2712 in 2712 90 90. Izdelek je podoben izdelkom, navedenim v drugem delu tarifne oznake KN 2712

[4,4'-bis(l ,1 ,3,3-tetrametilbutil)-2,2'-tiodifenolat-0,0',S](butilamin) nikelj(II) 2930 90 90 Uvrstitev opredeljujejo določbe splošnih pravil 1 in 6 za razlago kombinirane nomenklature, opombo 6 k Poglavju 29 in besedilo tarifnih oznak KN 2930 in 2930 90 90

Raztopina derivata triazina (približno 75 mas. %) v hlapljivem organskem topilu (približno 25 mas. %), Triazin je izdelan z preureditveno polimerizacijo heksametilen diizocianata (HMDI), v kateri so proste skupine izocianata zaščitene 3911 90 90 Uvrstitev opredeljujejo določbe splošnih pravil 1 in 6 za razlago kombinirane nomenklature, opombo 3e k Poglavju 39 in besedilo tarifnih oznak KN 3911 in 3911 90 90. Izdelek ima lastnosti polimera in se šteje za predpolimer

[1] UL L 256, 7.9.1987, str. 1.

[2] UL L 4, 6.1.1989, str. 19.
Uredba Komisije (EGS) št. 440/89

z dne 22. februarja 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 o tarifni in statistični nomenklaturi ter o skupni carinski tarifi [1], kakor je bila nazadnje spremenjena z Uredbo (EGS) št. 20/89 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili, uvrstiti v ustrezno tarifno oznako KN, navedeno v stolpcu 2, in sicer iz razlogov, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je sedaj uvrščeno v kombinirano nomenklaturo v ustrezno tarifno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. februarja 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

--------------------------------------------------

PRILOGA

Poimenovanje blaga | Uvrstitev (tarifna oznaka KN) | Utemeljitev |

(1) | (2) | (3) |

Čevlji za drsanje brez pritrjenih drsalk, plastični toda z manjšimi sestavnimi deli iz tekstila ali drugega materiala | 64021900 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opombo 1(e) k Poglavju 64, opomba 1 k tarifni podštevilki k Poglavju 64, opomba 1 (g) k Poglavju 95 in besedilo tarifnih oznak KN 6402 in 64021910 Izdelek ne more biti uvrščen v Poglavje 95 zaradi določb iz navedenih opomb 1(e) in 1(g) |

--------------------------------------------------
Uredba Komisije (EGS) št. 424/89

z dne 20. februarja 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], nazadnje spremenjene z Uredbo (EGS) št. 20/89 [2], in zlasti člena 9 Uredbe,

ker je za zagotavljanje enotne uporabe kombinirane nomenklature, ki je priloga k Uredbi Sveta (EGS) št. 2658/87 v zvezi s tarifno uvrstitvijo pletenih trenirk, ki so oblačila iz tarifnih oznak KN 6112 in 6211, in za določitev nekaterih njihovih lastnosti v zvezi z drugimi oblačili, ki jih pokriva navedena nomenklatura;

ker tarifne oznake KN 6103, 6104, 6203 in 6204 med drugim pokrivajo tudi komplete, kot so opredeljeni z opombo 3(b) k Poglavjema 61 in 62;

ker se trenirke nosijo samo ali predvsem pri izvajanju športnih dejavnosti in ker po drugi strani to merilo pri uvrščanju kompletov ni temeljnega pomena;

ker izraz "komplet" ne zajema trenirk, je v kombinirani nomenklaturi nujno treba določiti pravilno razlikovanje med obema tipoma oblačil;

ker so trenirke sestavljene iz dveh kosov oblačil, dela, namenjenega pokrivanju zgornjega dela telesa, in hlač; ker so lahko tudi kompleti enako sestavljeni;

ker se del, namenjen pokrivanju zgornjega dela telesa tako pri trenirkah kot pri kompletih spredaj pogosto delno ali v celoti odpira;

ker je na eni strani zaradi navedenih skupnih lastnosti trenirk in kompletov v praksi težko pravilno razlikovati med obema tipoma oblačil; po drugi strani pa so trenirke v primerjavi s kompleti namenjene za zelo posebne dejavnosti;

ker se pri zgornjih delih trenirk, ki se spredaj odpirajo, za zapiranje ponavadi uporablja zadrga; vendar pa lahko imajo navedeni deli oblačil tudi druge sisteme zapiranja; ker ti sistemi zapiranja ne smejo biti takšni, da bi trenirke izgubile svoje osnovne značilnosti; ker so zato pri zgornjih delih trenirk, ki so spredaj odprti po vsej dolžini, mehanizmi zapiranja omejeni na zadrgo, pritiskače ali Velcro trak; vendar pa se pri delno odprtem zgornjem delu v določenih okoliščinah za zapiranje lahko uporabijo tudi kakršni koli gumbi;

ker so ukrepi, določeni v tej uredbi, skladni z mnenjem Odbora za nomenklaturo,

SPREJELA NASLEDNJO UREDBO:

Člen 1

Za namene uvrstitve trenirk v tarifno oznako KN 6112 ali 6211, se morajo, če je zgornji del spredaj povsem odprt, za zapiranje uporabiti zadrga, pritiskači ali Velcro trak.

Toda če se zgornji del odpira samo delno, se lahko za zapiranje uporabijo tudi vse vrste gumbov, če odprtina ni daljša od ene tretjine dolžine oblačila, merjeno od vratnega izreza.

Člen 2

Ta uredba začne veljati 15. marca 1989.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

--------------------------------------------------
Uredba Komisije (EGS) št. 3786/89

z dne 15. decembra 1989

o pooblastitvi Portugalske, da odpravi uvozne dajatve za oljne pogače iz drugih držav članic in da uporablja dajatve skupne carinske tarife za uvoz oljnih pogač iz tretjih držav

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 243(4) Akta,

ker prva alinea člena 243(4)(a) Akta o pristopu predvideva, da lahko Portugalska na lastno zahtevo odpravi carine za oljnice, oljne plodove in iz njih pridobljene proizvode ali da jih uskladi;

ker Uredba Komisije (EGS) št. 566/87 [1] pooblašča Portugalsko, da začasno odpravi uvozne dajatve za oljne pogače do 31. decembra 1987; ker je v Uredbi Komisije (EGS) št. 1692/88 [2] ta pooblastitev predvidena do 31. decembra 1988; ker je bil cilj tega ukrepa omogočiti dobavo oljnih pogač portugalski živilski industriji; ker so od takrat v veljavi faktorji, ki opravičujejo ta ukrep; ker je Portugalska zaprosila za pooblastitev, da odpravi, v skladu z zgoraj navedenim členom 243, carine za oljne pogače glede na ostalo Skupnost in da uporabi skupno carinsko tarifo za tretje države od 1. januarja 1990;

ker so ukrepi, predvideni s to Uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Portugalska je pooblaščena, da odpravi dajatve, ki se uporabljajo za uvoz oljnih pogač in drugih trdnih ostankov iz oznak KN 23040000, 23050000 in 2306, razen oznak KN 23069011 in 23069019, s poreklom iz drugih držav članic in da uporabi dajatve skupne carinske tarife za uvoz proizvodov s poreklom iz tretjih držav.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1990.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1989

Za Komisijo

Ray Mac Sharry

Član Komisije

[1] UL L 57, 27.2.1987, str. 17.

[2] UL L 151, 17.6.1988, str. 35.

--------------------------------------------------